Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A Magyar Köztársaság és a Németországi Szövetségi Köztársaság közötti szociális biztonsági egyezmény létrehozásáról a 2062/1998. (III. 25.) Korm. határozat rendelkezik: „2.
Paragraph Index: 716

A Magyar Köztársaság és a Németországi Szövetségi Köztársaság közötti szociális biztonsági egyezmény létrehozásáról a 2062/1998. (III. 25.) Korm. határozat rendelkezik: „2. felhatalmazza a népjóléti minisztert vagy az általa kijelölt személyt, hogy az egyezményt — az Országgyűlés megerősítésének felhatalmazásával aláírja; 3. felhívja a külügyminisztert, hogy az aláírásához szükséges meghatalmazási okiratokat adja ki”. Az állampolgári jogok országgyűlési biztosa általános helyettese ajánlásában felhívta a kormányhatározat végrehajtását végző egészségügyi minisztert a megállapított alkotmányos jogokkal kapcsolatos visszásság sürgős felszámolásának szükségességére. A visszaérkezett információ szerint az új egyezmény tervezete a parlamenti ratifikáció előtt áll, remény van az 1999. évi hatálybalépésre. OBH 9928/1997. Az Alkotmány 70/E. § (1)—(2) bekezdésében védett szociális biztonsághoz, valamint az Alkotmány 2. § (1) bekezdésében deklarált jogállamiságból fakadó jogbiztonsághoz való alkotmányos joggal összefüggésben nem okoz visszásságot, ha az 1997. évi LXXX. tv. 133. § g) pontjában, valamint az 1998. január 1-jétől hatályos, a társadalombiztosítás ellátásaira és magánnyugdíjra jogosultakról, valamint e szolgáltatások fedezetéről szóló 1997. évi LXXX. tv. (Tbj.) 5. § (1) bekezdés g) pontja alapján biztosított (és így járulékfizetésre kötelezett) az is, aki felhasználási szerződés alapján személyesen munkát végez és az e tevékenységéből származó tárgyhavi járulék alapot képező jövedelme eléri a tárgyhónapot megelőző hónap első napján érvényes minimálbér havi összegének 30%-át, illetőleg naptári napokra annak harmincad részét. A Magyar Alkotóművészek Országos Egyesülete elnöke azért fordult az állampolgári jogok országgyűlési biztosához, hogy kezdeményezze az 1997. évi LXXXII. tv. 133. § (1) bekezdésének hatályon kívül helyezését, az 1997. évi LXXX. tv.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes